hloh a vysoký krvný tlak
beriem prestarium2,5 ráno a na obed 2 tobolky hloh imelo cesnak + olivovnik a večer tiež môže sa brať hloh a lieky na vysoký tlak? a treba si urobiť aj prestávku s výživovými doplnkami alebo ich môžme brať bez prestávky ?ráno tlak 140/80 večer 122/70AJ112/60
Dobrý deň,
ďakujeme za Vašu otázku.
Hloh, imelo a cesnak priespievajú k správnej činnosti srdca a napomáhajú regulovať krvný tlak. Vzhľadom na to, že akýkoľvek doplnok výživy môže zvyšovať antihypertenzný účinok súčasne podávaných liekov na vysoký krvný tlak (vo Vašom prípade Prestarium) s následným vznikom hypotenzie (pokles TK, závrate, slabosť). Odporúčam Vám najmä v začiatkoch súbežného užívania priebežné monitorovanie hodnôt krvného tlaku a je potrebné aj upovedomiť Vášho lekára o užívaní týchto výživových doplnkov popri nastavenej liečbe. Dlhodobé užívanie týchto bylinných prípravkov je vo všeobecnosti považované za bezpečné, avšak keďže sa liečite na vysoký krvný tlak, je toto užívanie potrebné konzultovať s lekárom.
Prajem pekný zvyšok dňa.
S pozdravom
Mgr. Emma Halás Haluščíková